जंग के लिए बनाए गए रसायन फसल पैदावार बढ़ाने को बेचे
ताप्ती श्रवणमाला : वक्ताओं ने पर्यावरण पर जताई चिंता
भास्कर संवाददाता | बुरहानपुर
प्रो. बृजमोहन मिश्र स्मृति न्यास द्वारा कराई जा रही ताप्ती श्रवणमाला का रविवार रात 8.30 बजे तिलक हॉल में शुभारंभ हुआ। दार्शनिक और पर्यावरण कार्यकर्ता डॉ. वंदना शिवा आैर वरिष्ठ पत्रकार अभिलाष खांडेकर ने बिगड़ते पर्यावरण पर चिंता जताई।
करीब दो घंटे तक चले उद्बोधन को 1500 से अधिक श्रोताओं ने सुना। डॉ. वंदना शिवा ने कहा विश्व में 75 प्रतिशत संकट रासायनिक खेती से आया है। जंग के लिए बनाए गए रसायनों को कंपनियों ने फसलों की पैदावार बढ़ाने के नाम पर बेचा। इससे मिट्टी तो मारी गई, शांति भी भंग हुई। सीरिया में खूब रासायनिक खेती हुई। जमीन सूखी। किसान बर्बाद हुए। आतंकवाद बढ़ गया। जैविक खाद डालने पर प्राकृतिक रूप से 80 हजार लीटर पानी जमीन को मिलता है। पहले 75 प्रतिशत खेती बारिश से होती थी। अब बिना सिंचाई खेती नहीं हो रही। स्वदेशी की बात करने वाले गांधीजी की घानी को बचाने का समय आ गया है।
अभिलाष खांडेकर।
डॉ. वंदना शिवा।
तालाब, दरिया, नदी बचाना होगी
अभिलाष खांडेकर ने कहा आज आकाश प्रदूषित है। शहरीकरण बढ़ रहा है। वन घट रहे हैं। जनसंख्या बढ़ रही है। हमें इन चुनौतियों में जीवित रहना है। प्लास्टिक उपयोग पूरी तरह बंद करना होगा। बुरहानपुर से दिल्ली तक यह सबका कर्तव्य है। खेतों का विकास कम हो रहा है। पानी की बर्बादी रोकना होगी। तालाब, दरिया, नदियां बचानी होंगीं। हमनें परंपराओं को दरकिनार कर दिया। आज बोतल का पानी पीने का ट्रेंड बनता जा रहा है। उसमें 5 रुपए का पानी भी नहीं होता। हम उसे मिनरल वाटर समझकर 20 रुपए में खरीद रहे हैं। पूरे देश में बुरहानपुर को मॉडल बनाए।
आज के वक्ता : एक परिचय
मधु किश्वर
विषय : भारतीय समाज व्यवस्था में महिला-कल, आज अौर कल
परिचय : शिक्षिका और लेखक। सीएसडीएस दिल्ली की वरिष्ठ अध्येता। भारतीय अध्ययन परियोजना की निर्देशक। मानुषी पत्रिका की संस्थापक, संपादक और संगठन की संस्थापक अध्यक्ष।
गजानंद डांगे
विषय : भारतीय परंपरा में प्राकृतिक संसाधन, विकास व आजीविका।
परिचय : ग्रामीण विकास क्षेत्र में कार्यरत और अध्ययनरत। केशव सृष्टि सम्मान से पुरस्कृत। योजक सेंटर फॉर रिसर्च एंड स्ट्रेटेजिक प्लानिंग फॉर सस्टेनेबल डेवलपमेंट के राष्ट्रीय अध्यक्ष।
ताप्ती श्रवण माला में देर रात तक श्रोताओं ने वक्ताओं को सुना।
hin_Deva hin_Deva bho_Deva hin_Deva hin_Deva hin_Deva mar_Deva hin_Deva hin_Deva hne_Deva mai_Deva hin_Deva awa_Deva bho_Deva hin_Deva bho_Deva hin_Deva